b'\n_START_ARTICLE_\nGirnel\xc4\x97\n_START_PARAGRAPH_\nGirnel\xc4\x97 (lot. patella)\xc2\xa0\xe2\x80\x93 tvirta kaulin\xc4\x97 plok\xc5\xa1tel\xc4\x97, rai\xc5\xa1\xc4\x8diu sujungta su blauzdikauliu (lot. tibia). Yra trikampio pavidalo, smailusis kampas pakryp\xc4\x99s \xc5\xbeemyn. U\xc5\xbepakalyje yra du laukeliai \xc5\xa1launikaulio krumpliams.\n_START_SECTION_\nStrukt\xc5\xabra\n_START_PARAGRAPH_\nGirnel\xc4\x97 yra did\xc5\xbeiausias sezamoidinis kaulas, esantis \xc5\xa1launies keturgalvio raumens sausgysl\xc4\x97je ir sudarantis i\xc5\xa1 priekio skyd\xc4\x85 kelio s\xc4\x85nariui. Kaulas yra suapval\xc4\x97jusiais kampais apversto trikampio pavidalo. Trikampio vir\xc5\xa1\xc5\xabn\xc4\x97, vadinama girnel\xc4\x97s vir\xc5\xa1\xc5\xabne (lot. appex patellae) yra nukrypusi \xc5\xbeemyn (distaliai), o trikampio pamatas, vadinamas girnel\xc4\x97s pamatu (lot. basis patellae) yra nukryp\xc4\x99s auk\xc5\xa1tyn (proksimaliai). Priekinis pavir\xc5\xa1ius (lot. facies anterior) yra i\xc5\xa1gaubtas ir nelygus, o s\xc4\x85narinis pavir\xc5\xa1ius (lot. facies articularis) atsisuk\xc4\x99s atgal ir susineria su \xc5\xa1launikaulio girneliniu pavir\xc5\xa1iumi (lot. facies patellaris). Girnel\xc4\x97s s\xc4\x85nariniame pavir\xc5\xa1iuje yra du laukeliai, kuriais slysta \xc5\xa1launikaulio krumpliai, lankstant koj\xc4\x85 per kelio s\xc4\x85nar\xc4\xaf. \xc5\xa0oninis laukelis didesnis.\n_START_SECTION_\nRaumenys bei rai\xc5\xa1\xc4\x8diai\n_START_PARAGRAPH_\nGirnel\xc4\x97s rai\xc5\xa1tis saugo galva (lot. ligamentum patellae) yra keturgalvio \xc5\xa1launies raumens sausgysl\xc4\x97s t\xc4\x99sinys, einantis nuo girnel\xc4\x97s vir\xc5\xa1\xc5\xabn\xc4\x97s (lot. apex patellae) iki blauzdikaulio \xc5\xa1iurk\xc5\xa1tumos (lot. tuberositas tibiae). Girnel\xc4\x97s laikikliai (lot. retinacula patellae, mediale et laterale), taip pat yra keturgalvio \xc5\xa1launies raumens sausgysl\xc4\x97s pluo\xc5\xa1tai, einantys nuo girnel\xc4\x97s \xc5\xa1on\xc5\xb3 prie blauzdikaulio priekinio pavir\xc5\xa1iaus. Tarpinis platusis raumuo (lot. musculi vastus intermedius) jungiasi su girnel\xc4\x97s pamatu, \xc5\xa1oninis ir vidinis platieji raumenys, m. vastus lateralis ir m. vastus medialis, jungiasi su lateraline ir medialine girnel\xc4\x97s dalimi.\n_START_SECTION_\nKaul\xc4\x97jimas\n_START_PARAGRAPH_\nKaul\xc4\x97jimo \xc5\xbeidinys susidaro nuo 3 iki 6 met\xc5\xb3 vaikams.\n_START_SECTION_\nPus\xc4\x97s nustatymas\n_START_PARAGRAPH_\nNorint nustatyti, kurios pus\xc4\x97s girnel\xc4\x97, reikia j\xc4\x85 lenkti taip, kad smaigalys b\xc5\xabt\xc5\xb3 nukryp\xc4\x99s \xc5\xbeemyn (distaliai), s\xc4\x85narinis pavir\xc5\xa1ius\xc2\xa0\xe2\x80\x93 atgal, o didesnioji jo pus\xc4\x97\xc2\xa0\xe2\x80\x93 \xc4\xaf \xc5\xa1on\xc4\x85.\n_START_SECTION_\nDislokacija\n_START_PARAGRAPH_\nKelio girnel\xc4\x97s dislokacijos nutinka pakankamai da\xc5\xbenai, ypa\xc4\x8d tarp jaun\xc5\xb3 atle\xc4\x8di\xc5\xb3. Kelio girnel\xc4\x97 i\xc5\xa1slysta i\xc5\xa1 savo normalios pozicijos, da\xc5\xbeniausiai lateraline kryptimi ir labai skausmingai.'